2023 6 26
(33)
LT
Europos Sąjungos oficialusis leidinys
L 160/45
Remiantis Portugalijos pateikta informacija, bendrovės „Azores Airlines“ sunkumus lėmė šeši pagrindiniai veiksniai (37): i) sumažėjęs pajėgumų naudojimas (40–50 proc. mažiau nei lyginamasis valandų blokas lėktuvui, tinklo planas istoriškai labai priklausė nuo sezoninių srautų ir naktinių skrydžių trūkumo), ii) dėl skrydžių tvarkaraščio pažeidimų išaugusios kompensavimo išlaidos: nuo 1,5 mln.
EUR 2015 m. iki 4,5 mln.
EUR 2019 m., o vien 2018 m. išnuomotų orlaivių sąnaudos, patirtos šalinant sutrikimus, sudarė daugiau kaip 15 mln. EUR, iii) didelės techninės priežiūros sąnaudos, susijusios su senais orlaiviais, kuriems 2019 m. reikėjo atlikti intensyvią taisomąją techninę priežiūrą ir skirti didelius atidėjinius 2019 m., iv) papildomos sąnaudos, susijusios su orlaivių pakeitimu (dėl vėluojančio vieno A321 orlaivio pristatymo 2019 m. prireikė papildomos nuomos, vėluojantys naujų orlaivių įgulų mokymai lėmė skrydžių atšaukimą 2017 m. piko sezono metu), v) nepakankamos pajamos ir veiklos rezultatai, atsižvelgiant į VPĮ reikalavimus (keturių su VPĮ susijusių maršrutų tvarkaraščio apribojimai, ribojantys tinklo, orlaivių ir įgulos optimizavimą, VPĮ reguliuojami tarifai, ribojantys pajamų potencialą, dėl keturių VPĮ maršrutų neigiamas 13 mln.
EUR poveikis EBIT maržai 2019 m.), vi) pigių skrydžių bendrovių spaudimas, padidėjęs po to, kai 2015 m. buvo liberalizuotas maršrutas Ponta Delgada–Lisabona, kuriuo pradėjo skraidinti bendrovė „Ryanair“, ir bendrovės TAP vis dažniau vykdomi skrydžiai iš bendrovės SATA centro Ponta Delgadoje, pavyzdžiui, į Šiaurės Amerikos miestus.
2.2.3.
COVID-19 pandemijos poveikis paramos gavėjo veiklai ir rezultatams
(34)
Dėl COVID-19 pandemijos poveikio aviacijos ir turizmo sektoriams bendrovės SATA sunkumai dar labiau padidėjo.
Pandemija sukėlė didelį ir ilgalaikį paklausos sukrėtimą, kurį daugiausia lėmė kelionių ir prekybos apribojimai, Portugalijoje, kitose valstybėse narėse ir Šiaurės Amerikoje nuo 2020 m. kovo mėn. nustatyti siekiant pažaboti jos plitimą, ir kuris daro akivaizdų poveikį realiajai Azorų (taip pat ir Madeiros autonominio regiono (38)) ekonomikai.
(35)
Jei per dvejus metus iki COVID-19 protrūkio nuo 2018 m. kovo mėn. iki 2020 m. vasario mėn. bendrovė SATA įvykdė 44 000 skrydžių, tai nuo 2020 m. kovo mėn. iki 2022 m. vasario mėn. ji įvykdė 34 821 skrydį, taigi jos pasiūla sumažėjo 21 proc.
Kalbant apie tuos pačius laikotarpius ir poveikį bendrovės SATA veiklai, skraidintų keleivių skaičius sumažėjo 43,5 proc.: nuo 3,36 mln. iki 1,9 mln. keleivių, sąlyginis sėdimųjų vietų kilometrų rodiklis sumažėjo 43,2 proc.: nuo 5 843 mln. iki 3 326 mln., o pajamos iš vieno keleivio kilometro sumažėjo 58 proc.: nuo 4 582 mln. iki 1 928 mln.
Analogiškai iš bendrovės SGA eksploatuojamų aerodromų išvykstančių ir į juos atvykstančių keleivių skaičius sumažėjo 33 proc. (nuo 0,56 mln. iki 0,38 mln.), o veiklos pajamos – 46 proc. (39).
(36)
Kalbant apie pajamas, prarastas nuo COVID-19 pandemijos pradžios, net ir darant atsargią prielaidą, kad bendrovės SATA pajamos būtų didėjusios 5 proc. augimo tempu, kuris yra mažesnis nei bendrovių „SATA Air Açores“ 7,8 proc. ir „Azores Airlines“ 5,1 proc. augimo tempas 2015–2019 m. laikotarpiu, atlikus palyginimą matyti, kad bendrovė „SATA Air Açores“ atitinkamai prarado 35,3 mln.
EUR, o „Azores Airlines“ – 180,3 mln.
EUR pajamų.
Nepaisant priemonių, kurių buvo imtasi siekiant sumažinti nepastoviąsias ar iš dalies pastoviąsias išlaidas, bendrovės SATA EBITDA nuostolį galima įvertinti maždaug 80 mln.
EUR, o grynojo pelno praradimą 2020 m. kovo mėn. – 2022 m. vasario mėn. – 54,5 mln. EUR, palyginti su 2018 m. kovo mėn. – 2020 m. vasario mėn.
(37)
2021 m. balandžio 30 d. pagal SESV 107 straipsnio 2 dalies b punktą Komisija patvirtino 12 mln. EUR kompensaciją bendrovėms „SATA Air Açores“ ir „Azores Airlines“ už tiesioginę žalą, patirtą dėl kelionių apribojimų, kuriuos nuo 2020 m. kovo 19 d. iki 2020 m. birželio 30 d. nustatė ARA, Portugalijos ir kitų paskirties šalių valdžios institucijos siekdamos apriboti COVID-19 pandemijos plitimą (40).
Tačiau dėl COVID-19 pandemijos smarkiai sumažėjusi paklausa tokia išliko ir po 2020 m. birželio mėn., o poveikis bendrovės SATA pajamoms ir nuostoliams iki šiol buvo penkis šešis kartus didesnis nei nuostoliai, kuriuos padengė pagalba žalai atlyginti.
(37) 2021 m. gruodžio 2 d.
Portugalijos pareiškimas, 1 priedas „2021–25 m. bendrovės SATA restruktūrizavimo ir strateginis planas“, p. 9. (38) 2021 m. balandžio 30 d.
Komisijos sprendimas byloje SA.62505 (2021/N) COVID-19: SA.56873 tiesioginių dotacijų schemos ir paskolų garantijų schemos dalinis pakeitimas (OL C 195, 2021 5 21, p. 22).
(39) Portugalijos atsakymas į Komisijos prašymą pateikti informaciją, pateiktas 2022 m. balandžio 6 d., p. 8–10.
(40) 2021 m. balandžio 30 d.
Komisijos sprendimas byloje SA.61771 (2021/N) – COVID-19 – SATA – Nuostolių, patirtų dėl ypatingų įvykių, kompensavimas (OL C 285, 2021 7 16, p. 7).